A WINDOW IN THRUMS
" I dinna haud wi' that ava," he said. " I
ken fine 'at Davit Lunan gaes aboot sayin'
he sees humour in everything, but there's nae
surer sign 'at he's no a genuine humorist. Na,
the rale humorist kens vara weel 'at there's
subjects withoot a spark o' humour in them.
When a subject rises to the sublime it should
be regairded philosophically, an' no humorously.
Davit would lauch 'at the grandest thochts,
whaur they only fill the true humorist wi' awe.
I've found it necessary to rebuke Jim at times
whaur his lauchin' was oot o' place. He pre-
tended aince on this vara spot to see humour
i* the origin o' cock-fightin'."

"Did he, man?" said Hendry; "I
wasna here. But what is the origin o' cock-
fechtin' ?"

** It was a' i* the Cheap Magazine" said
TuowJiead.

** Was I sayin* it wasna ?" demanded
Tammas. " It was through me readin' the
accoont oot oj the Cheap Magazine "at the
discussion arose."